《湖上用王茂材同年韵》
宋代·喻良能

木落长空净，秋深爽气多。
澹烟浮远树，晶日泊平蓑。
小艇浮深碧，孤筇曳慢坡。
菊花簪雪鬓，桑落滟金荷。
妙兴追潘岳，清游轶永和。
何当命菱角，唱我醉时歌。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。